CELEX: 62017TA0458
Language: hu
Date: 2018-11-26 00:00:00
Title: T-458/17. sz. ügy: A Törvényszék 2018. november 26-i ítélete – Shindler és társai kontra Tanács („Megsemmisítés iránti kereset – Intézményi jog – Az Egyesült Királyság Unióból való kilépése – A kilépés részletes szabályait meghatározó megállapodás – EUSZ 50. cikk – Az említett megállapodás megkötése céljából az Egyesült Királysággal folytatandó tárgyalások megkezdésére felhatalmazó tanácsi határozat – Az Egyesült Királyság más uniós tagállamban lakóhellyel rendelkező állampolgárai – Előkészítő aktus – Keresettel meg nem támadható jogi aktus – Közvetlen érintettség hiánya – Elfogadhatatlanság”)

4.2.2019   
            
            
               HU
            
            
               Az Európai Unió Hivatalos Lapja
            
            
               C 44/35
            
         
      A Törvényszék 2018. november 26-i ítélete – Shindler és társai kontra Tanács
      (T-458/17. sz. ügy) (1)
      
      ((„Megsemmisítés iránti kereset - Intézményi jog - Az Egyesült Királyság Unióból való kilépése - A kilépés részletes szabályait meghatározó megállapodás - EUSZ 50. cikk - Az említett megállapodás megkötése céljából az Egyesült Királysággal folytatandó tárgyalások megkezdésére felhatalmazó tanácsi határozat - Az Egyesült Királyság más uniós tagállamban lakóhellyel rendelkező állampolgárai - Előkészítő aktus - Keresettel meg nem támadható jogi aktus - Közvetlen érintettség hiánya - Elfogadhatatlanság”))
      (2019/C 44/45)
      Az eljárás nyelve: francia
      
         Felek
      
      
         Felperesek: Harry Shindler (Porto d’Ascoli, Olaszország) és az ítélet mellékletében megnevezett további 12 felperes (képviselő: J. Fouchet ügyvéd)
      
         Alperes: az Európai Unió Tanácsa (képviselők: M. Bauer és R. Meyer meghatalmazottak)
      
         Az ügy tárgya
      
      A Nagy-Britannia és Észak-Írország Egyesült Királyságával a tagállam Európai Unióból való kilépésének szabályait meghatározó megállapodásról folytatandó tárgyalások megkezdésére való felhatalmazásról szóló, 2017. május 22-i (EU, Euratom) tanácsi határozat (XT 21016/17 dokumentum) – beleértve az említett megállapodásról folytatandó tárgyalásokra vonatkozó irányelveket rögzítő, e határozathoz csatolt mellékletet (XT 21016/17 ADD 1 REV 2 dokumentum) – megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet mint elfogadhatatlant elutasítja.
               
            
                  2)
               
               
                  Az Európai Bizottság beavatkozási kérelméről már nem szükséges határozni.
               
            
                  3)
               
               
                  Harry Shindler és a mellékletben megnevezett többi felperes maga viseli saját költségeit, valamint köteles az Európai Unió Tanácsa részéről felmerült költségek viselésére.
               
            
                  4)
               
               
                  A Bizottság maga viseli a beavatkozási kérelemmel kapcsolatban felmerült saját költségeit.
               
            
         (1)  HL C 347., 2017.10.16.